Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli raport paljastas sidemed
terrorirühmituste nagu Hamas
ja BDS liikumise vahel.
EL avaldas sügavat muret Iraani ballistiliste rakettide katsetuste üle
ja kutsus koheselt peatama tegevust, mis süvendab usaldamatust
ja destabiliseerib Lähis-Ida.
Iraani Ülemkohtu juht kuulutas vastuseks
EL kaubavahetuse erimehhanismile,
et riik ei aktsepteeri mingil juhul Euroopa alandavaid tingimusi
ega rahulda nõudmisi
väikese INSTEX-i sarnase majanduskanali avamise nimel.
Iisraeli Strateegiaministeeriumi uus raport paljastas sidemed
terrorirühmituste nagu Hamas ja Palestiina Vabastamise Rahvarinne
ning gruppide vahel,
kes toetavad Iisraeli-vastast boikoti-, ja sanktsioonide liikumist BDS.
Raporti järgi uuris hiljutine uurimus nimega "Ülikondades terroristid"
13 BDS organisatsiooni ja leidis 30 aktivisti,
kel on varasemad või praegused sidemed terrorismiga.
20 neist on olnud vahi all terrorismi süüdistustel
ja on BDS-i organisatsioonides kõrgetel kohtadel.
Strateegiaministeeriumi uurimisosakonna raporti väitel
peavad palestiinlaste terrorigrupid BDS-i lisataktikaks,
mida Iisraeli hävitamiseks kasutada.
Lisaks viitab raport globaalsele võrgustikule
BDS-i ja terrorirühmituste vahel. Tuvastati üle 100 ühenduse,
sh ühised kampaaniad, inimressursid ja rahastus.
Lisaks selgus, et mainitud BDS-i ühendused saavad miljoneid eurosid
Euroopa riikidelt ja filantroopilistelt fondidelt.
Vastuseks raporti leidudele ütles Iisraeli strateegiaminister Erdan:
"Terrori ja boikotirühmitustel on ühine eesmärk hävitada Iisrael
ning delegitimeerimist ja boikotte Iisraeli vastu
nähakse lisavahendina relvastatud võitlusele.".
Erdan kutsus ka EL-i
ja raportis mainitud üksuste sponsorriike ümber mõtlema
oma rahastuse ja legitiimsuse suhtes, mida nad BDS-i ühendustele annavad.
EL avaldas sügavat muret Iraani ballistiliste rakettide katsetuste üle
ja kutsus koheselt peatama tegevust,
mis süvendab usaldamatust ja destabiliseerib Lähis-Ida.
Haruldases EL-i riikide ühisavalduses süüdistati Iraani jätkuvates katsetes
suurendada oma rakettide täpsust ja tööraadiust,
ning tihenevaid katsetusi ja rakettide tulistamisi.
EL-i sõnul süvendavad need usaldamatust ja ebastabiilsust.
Avalduses mõisteti hukka Iraani pahatahtlik tegevus,
sh Teherani sekkumispoliitika mitmes Lähis-Ida konfliktis
ja hiljutised katsed salamõrvata Iraani opositsioonitegelasi Euroopas.
Kuigi avaldus kritiseeris ka Iraani sõjalist, rahalist ja poliitilist tuge
mitteriiklikele tegijaile riikides nagu Süüria ja Liibanon,
kiitis 28-liikmeline blokk
värsket INSTEX-i erimehhanismi kaubavahetuse toetamiseks,
mis lubab Euroopa firmadel jätkata Iraaniga ärisuhteid,
vaatamata USA poolt Iraanile kehtestatud sanktsioonidele.
Prantsuse välisminister Le Drian teatas eelmine nädal,
et uus kaubandusmehhanism
lubab Euroopa firmadel soovi korral legaalselt Iraaniga äri jätkata,
eriti tervishoiu ja põllumajandustoodete osas.
Ta õhutas teisi riike,
kes püüavad säilitada 2015. a tuumalepingut Iraaniga,
Euroopa ponnistusi toetama.
See ühendus püüab võimaldada Euroopa firmadel, kes soovivad,
jätkata legaalset äri Iraaniga,
eriti tervishoiu ja põllumajandustoodangu osas,
mis on Iraani rahva vajaduste osas tähtsaimad sektorid.
On oluline märkida, et kuigi INSTEX loodi väidetavalt eeltingimusteta,
eeldusel, et Iraan täidab tuumalepingut,
lisas EL oma avalduses ootuse,
et Iraan rakendaks kiiresti kõik FATF-i tegevusplaani elemendid,
mis võitleb rahapesu- ja terrori finantseerimise vastu.
FATF ehk Finantstegevuse Töögrupp pani Iraani musta nimekirja
rahvusvahelise finantssüsteemi ohustamise tõttu
ja jätkuva finantsabi eest terrorirühmitustele.
Üks EL diplomaat rõhutas aga,
et FATF-i järgimine Iraani poolt ei ole eeltingimus,
vaid Brüssel peab seda jõuliseks ootuseks.
Iraani valitsus tervitas EL-i erimehhanismi.
Iraani välisminister Abbas Araqchi sõnul loob Iraan samasuguse ettevõtte
koostööks INSTEX-i mehhanismiga.
Lisaks jätkuvad Brüsselis kõnelused vajalike meetmete rakendamiseks.
Vastuseks Euroopa hukkamõistule Iraani õela tegevuse aadressil,
tegi ajatolla režiim avalduse,
kus nimetati EL-i süüdistusi alusetuks ja ebakonstruktiivseteks.
Kontrastiks Iraani valitsusele aga kuulutas üks Iraani tippkohtunik,
et riik ei aktsepteeri mingil juhul EL-i alandavaid tingimusi INSTEX-is,
mis on mõeldud USA sanktsioonide vältimiseks.
Iraani ülemkohtu kohtunik ajatolla Sadeq Amoli Larijani rõhutas,
et pärast üheksat kuud viivitamist ja läbirääkimisi,
lõid eurooplased piiratud võimekusega mehhanismi,
mitte rahavahetuseks, vaid toidu ja ravimite jaoks.
Larijani sõnul on esimeseks veidraks tingimuseks see,
et Iraan peaks ühinema Finantstegevuse töögrupiga,
ja teiseks peaks riik alustama kõnelusi oma ballistilise raketiprogrammi üle.
Iraani ülemjuhi ajatolla Khamenei määratud ülemkohtunik kuulutas,
et Iraan ei aktsepteeri mingil juhul Euroopa alandavaid tingimusi
ega rahulda nõudmisi
väikese INSTEX-i sarnase majanduskanali avamise arvelt.
Brüsselis toimus Araabia Liiga ja EL välisministrite kohtumine,
kus püüti koostada programmi riigipeade kohtumiseks.
Pooltel ei õnnestunud leida ühist keelt edasiliikumiseks.
Kui EL välispoliitikajuht Mogherini selgitas pressikonverentsil,
miks ei õnnestunud kokku leppida,
katkestas teda kohtumise kaasjuht Araabia Liiga peasekretär Aboul Gheit
Me ei jõudnud kokkuleppele 3-7-lehelises avalduses ka seetõttu,
et oleme keerukad ühendused. Mina võin rääkida EL-i eest,
kuid tean, et sama lugu on ka sisekokkulepetega Araabia Liigas.
Kui tohin katkestada -
rohkem komplikatsioone on Euroopa kui Araabia poolel.
Mina ütleksin vastupidi, kuid selle üle võib arutada.
Kaks põhivaidlust AL-i ja EL-i vahel puudutavad illegaalset immigratsiooni
Lähis-Idast ja Põhja-Aafrikast Euroopasse
ja fakti, et araabiamaailm kaalub suhete normaliseerimist
Süüria presidendi Assadiga.
Vaenus Assadi vastu
on juhtivad Euroopa ja araabia riigid olnud ühel nõul alates sellest,
kui Süüria liikmelisus Araabia Liigas 2011. a peatati.
Kuid mõned araabiamaad tahavad nüüd Süüria staatust taastada,
EL riigid aga sellega ei nõustu.
See on Araabia Liiga sisevaidlus,
kuid arvan, et me pole täna valmis normaalseteks suheteks Süüriaga.
Oleme toimuvat jälginud.
Esmalt on vaja poliitilist lahendust, kus käivituvad läbirääkimised.
Seetõttu toetame uue ÜRO erisaadiku hr Pederseni tööd.
Peame temaga vaatama, kuidas selle poole liikuda,
enne kui Süüriaga suhteid jätkame.
Keset enamuse vastuseisu
on Austria ja Tšehhi rohkem avatud Assadiga suhete taastamisele,
väites, et see aitaks sadu tuhandeid pagulasi tagasi Süüriasse saata
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri